section_heading: Ju 87B
paragraph_text: Sljedeća, masovnije proizvedena inačica nosila je naziv Ju 87 B-1. Imala je znatno snažniji i veći motor Junkers Jumo 211D, a podvozje i trup su potpuno redizajnirani. Testirana je u Španjolskoj, te kad je dokazala svoje odlične sposobonosti, 60 Ju 87 B-1 Stuka se mjesečno proizvodilo u njemačkim tvornicama. Razvijena je i dalekometna verzija Ju 87B, nazvana Ju 87R. Najveća promjena je bilo dodavanje novih tankova goriva unutar krila, i mogućnost spajanja podkrilnih spremnika. Sve to je utjecalo na štukinu težinu te je nakraju mogla ponijeti samo jednu 250 kilogramsku bombu ako je zrakoplov bio pun goriva. Ju 87R je imao i mogućnost slijetanja na njemački nosač zrakoplova Graf Zeppelin, ali kako nosač nikada nije dovršen, ova mogućnost se nikad nije koristila.